Oláh Balázs már Török Bálint apjának, Török Imrének az idejében is a vár vicebánja volt. 1514-ben részt vett a délvidéki parasztfölkelők leverésében. A másik vicebán nevét tévesen említi a szerző, nem Móré János, hanem Móré Mihály. Az utóbbi nem a híres csulai Móré család tagja, amelyből több végvári tiszt is származott. A kiskorú Török Bálint gyámjai a Sulyok testvérek, István és Balázs voltak. A vár elvesztése után a király mindkettőjüket száműzte, de később kegyelmet kaptak, Mohács után pedig Szapolyai párthívei lettek.