Az itt következő latin példamondatokat azért sorolja föl Kis Miklós, hogy a rövid és hosszú szótagok fölcseréléséből adódott hibákat konkrétan kimutassa. A címek (titulus), fejezetek (caput) és versek (versus) szerint megadott mondatok sorrendben a következők: V. II. 9. Mindkét ajak vigyázzon, hogy kölcsönösen ne rágják össze egymást. IV. 4. Illik, hogy a deák szaporán haladjon, pedig nem így szokta. VII. 1. Nekifeküdt a tanulmányoknak, hogy az álom el ne nyomja. VIII. 5. Van, aki néma sóhajokkal és aki bölcsességgel keresi Krisztust. XI. A helytelen beszélgetések megrontják a jó erkölcsöket. XII. 4. Ki-ki a sajátszőrűekkel üljön a templomban. XII. 9. Saját fohászodat add hozzá a közös könyörgéshez. XIV. 1. Gyakran öblítsd kezed, evés után pedig mosd meg. X. 4-5. Társaid közül a jobb és tisztességesebb legyen barátod, és gyakran társalogjon veled.