Bibliai példabeszéd (Máté ev. 25, 14-30). Eszerint egy gazda elutazása előtt egyik szolgájára öt, a másikra két, a harmadikra egy talentumot bízott. Hazatérése után az első és második szolga kamatostul adja vissza a rábízott összeget, a harmadik viszont ilyen szavakkal adta azt vissza: „Uram! tudom, hogy kemény ember vagy, aratsz, ahol nem vetettél, és gyűjtesz, ahol nem szórtál; félvén tehát, elmentem és talentumodat a földbe rejtettem; íme, itt van, ami a tiéd.” Ezután az Úr megbüntette a rest szolgát. A talentumok átvitt értelemben az isteni adományokat jelentik.