A csepregi vérengzés Bethlen hadjáratai idején, 1621-ben volt. Csepreg földesura, Nádasdy Pál ugyanis Bethlenhez pártolt, amikor azonban a fejedelem csapatai visszavonultak, Esterházy Miklós nádor megsarcoltatta a hűtlenséggel vádolt mezővárost. Az akció során a császári zsoldosokat Collalto tábornok vezette. Egy ismeretlen költő hosszabb elbeszélő versben dolgozta föl a történetet (Régi Magyar Költők Tára XVII. 8. kötet, 258.).