Az itt fölsorolt kegyetlenkedések részleteiben előfordulnak pontatlanságok vagy a szájhagyomány által kiszínezett részletek, az azonban kétségtelen tény, hogy a XVII. század második felében az élet számos területén érződött az erőszakos ellenreformáció előretörése. Az itt említett Bocskai István nem azonos a hajdúk vezérével, hanem a Wesselényi-féle főúri össze esküvés egyik résztvevője, aki a bukás után Kolozsvárra menekült, s ott halt meg.