Az 1606-ban megkötött bécsi békéről van szó, amely véget vetett a tizenöt éve folyó török háborúnak, elismerte az önálló erdélyi fejedelemséget, valamint biztosította a magyar rendek kegyúri jogát. Ez utóbbi szerint az evangélikus és református vallás követőit senki nem akadályozhatja a szabad vallásgyakorlatban, de mindennek a katolikus vallás „sérelme nélkül” kell történnie. A többféle értelmezésre is lehetőséget adó meghatározás később újabb nézeteltérések kiindulópontja lett.